BarRokka – гурт, які быў заснаваны ў снежні 2015 года кампазітаркай Лізаветай Леўчык. У склад гурта ўваходзяць такія інструменты, як фартэпіана, скрыпка, акардыён, кантрабас і бубны. Такі склад прадугледжвае тангавае гучанне, чым гурт і карыстаецца. Але песні гурта не абмежаваны толькі гэтым і ў творчасці музыкаў можна пачуць іншыя стылі. Мова выканання песен пераважна беларуская, вершы аўтарскія, але сустракаюцца і вершы беларускіх і рускіх паэтаў, сярод якіх Віталь Рыжкоў, Яўгенія Янішчыц, Таццяна Сапач і Іосіф Бродскі.